**Nudimo prosto mesto mladega raziskovalca/mlade raziskovalke na področju novih internetnih tehnologij in storitev**

Laboratorij za odprte sisteme in mreže Instituta “Jožef Stefan” razpisuje prosto mesto mladega raziskovalca/mlade raziskovalke na področju **novih internetnih tehnologij in storitev**. K sodelovanju vabimo kandidate in kandidatke, ki jih zanima raziskovalno in razvojno delo na tem področju. Izbrani kandidat bo sklenil delovno razmerje za določen čas usposabljanja za pridobitev doktorata znanosti, in sicer za tri leta in šest mesecev.

**Pogoji:**

* univerzitetna izobrazba,
* ali zaključena 2. stopnja bolonjskega študijskega programa,
* ali zaključen znanstveni magisterij ustrezne smeri (računalništvo, informatika, elektrotehnika, matematika, fizika ali druge naravoslovne ali tehniške smeri),
* kandidat mora imeti povprečno študijsko oceno vseh izpitov in vaj (brez diplome) najmanj 8.00,
* kandidat mora izpolnjevati pogoj, da ni minilo več kot 5 let od zagovora univerzitetne diplome oziroma magisterija.